[{"text_idx": "#000001", "text": "The Home of Welsh Football"}, {"text_idx": "#000002", "text": "Online Courses, eLearning & Coaching"}, {"text_idx": "#000003", "text": "Online Courses, eLearning & Refereeing"}, {"text_idx": "#000007", "text": "Nod Gw\u0302yl Cymru, sy\u2019n dechrau ar 19 Tachwedd, yw uno ac amlygu\u2019r cyfoeth o gelf, cerddoriaeth a digwyddiadau \u2013 mewn lleoliadau ledled Cymru a thu hwnt \u2013 sy\u2019n cael eu creu ar gyfer ymgyrch hanesyddol Cymru yng Nghwpan y Byd. Drwy greu gofodau a chyfleoedd i bobl ddod ynghyd i ddathlu llwyddiant y ti\u0302m cenedlaethol ym myd chwaraeon, bydd Gw\u0302yl Cymru hefyd yn cyflwyno cynulleidfaoedd newydd i\u2019r celfyddydau, iaith a diwylliant Cymreig \u2013 gan sicrhau gwaddol diwylliannol i Gwpan y Byd FIFA 2022."}, {"text_idx": "#000008", "text": "Mae cefnogi lleoliadau annibynnol ar lawr gwlad yn ganolog i\u2019r w\u0302yl \u2013 ac mae sefydliadau cymunedol, clybiau pe\u0302l-droed, a lleoliadau bellach yn cael eu gwahodd i drefnu eu rhaglen eu hunain o ddigwyddiadau, gweithdai a pherfformiadau i ddod yn rhan o\u2019r w\u0302yl greadigol uchelgeisiol hon."}, {"text_idx": "#000010", "text": "\u201cGall digwyddiadau Gw\u0302yl Cymru amrywio o gerddoriaeth byw o flaen cannoedd, i weithdai celf, sgyrsiau neu setiau comedi hefo 20 yn mynychu. Rydym ni\u2019n edrych ymlaen at weld pobl o bob rhan o Gymru yn dod at ei gilydd i gefnogi Ti\u0302m Cymru.\u201d"}, {"text_idx": "#000012", "text": "Dywedodd Gweinidog yr Economi, Vaughan Gething AS: \u201cMae Cwpan y Byd FIFA yn cynnig cyfle hanesyddol i hyrwyddo Cymru. Bydd Gw\u0302yl Cymru yn ddathliad o\u2019n diwylliant a threftadaeth, yn uno Cymru ac yn cynnig cefnogaeth i\u2019r ti\u0302m yn Qatar. Rwy\u2019n falch iawn bod Llywodraeth Cymru yn cefnogi\u2019r hyn sy\u2019n argoeli i fod yn ddigwyddiad cwbl unigryw.\u201d"}, {"text_idx": "#000013", "text": "Mae\u2019r alwad agored ar gyfer unrhyw leoliad neu sefydliad, yng Nghymru a ledled y byd, sy\u2019n dangos gemau Cymru i gyflwyno manylion eu digwyddiadau i ddod yn rhan o W\u0302yl Cymru, ac mae unrhyw weithgaredd o fewn byd y celfyddydau yn berthnasol \u2013 o gigs cerddoriaeth, nosweithiau comedi neu ddangosiadau ffilm i weithgareddau plant, sesiynau llenyddol a gweithdai celf."}, {"text_idx": "#000015", "text": "Drwy gofrestru ar wefan \u2013 gwyl.cymru \u2013 bydd gweithgareddau a digwyddiadau yn cael eu rhestru mewn cyfeiriadur a\u2019u hyrwyddo ar-lein fel rhan o\u2019r w\u0302yl. Bydd y trefnwyr hefyd yn cael mynediad at becyn o adnoddau digidol fydd yn cynnwys deunydd marchnata, fideos, rhestrau chwarae, asedau cyfryngau cymdeithasol a gweithgareddau celf i ddefnyddio yn eu digwyddiadau. Y dyddiad cau ar gyfer cofrestru digwyddiad yw 19 Hydref."}, {"text_idx": "#000023", "text": "We use cookies to help us deliver our services. If you're happy to accept non-essential cookies please click accept, otherwise click reject. To find out more about the cookies we use, view our cookie policy."}]